armvectores/hy_wikipedia_2023 huggingface dataset:
Քսանդեր Բերկլի

Ալեքսանդեր «Քսանդեր» Հարպեր Բերկլի (անգլ.՝ Alexander "Xander" Harper Berkeley, դեկտեմբերի 16, 1955(1955-12-16), Բրուքլին, Նյու Յորք, Նյու Յորք, ԱՄՆ), ամերիկացի դերասան է։ Առավել հայտնի է «24» ֆիլմում կատարած Ջորջ Մեյսոնի դերով, այնուհետև «Նիկիտա» ֆիլմում՝ Պերսիի դերով։


== Կյանքը և կարիերան ==
Բերկլին ծնվել է Բրուքլինում, սակայն իր կյանքի մեծ մասն անցկացրել է Նյու Ջերսիում։ Սովորել է Համփշիրի քոլեջում (անգլ.՝ Hampshire College), այնուհետև աշխատել է քոլեջի մասնաճյուղ հանդիսացող հինգ թատրոններում։ Բրոդվեյի թատրոնն ավարտելուց հետո աշխատել է տարածաշրջանային և ռեպերտուար թատրոններում, այդ ընթացքում ապրելով Նյու-Յորքում։


== Անձնական կյանքը ==
Բերկլին ամուսնացած է Սառա Քլարկի հետ, ունեն 2 աղջիկ։ Օլվին Հարպերը ծնվել է 2006 թ.-ի սեպտեմբերի 23-ին, իսկ Ռոուանը՝ 2010 թ.-ի մարտին։


== Ֆիլմագրություն ==
2015 թ., «Սփոփանք»
2014 թ., «Սալեմ», Ջոն Հեյլ
2013 թ., «Ավելին քան բառերը», Բժիշկ Լանսեն
2013 թ., «Քիչ ժամանակ», Չիկ
2011 թ., «Աղջիկը գնում է բար», Մո
2011 թ., «Լինել մարդ», Լիամ Մակ Լին
2010-2013 թ., «Նիկիտա», Պերսի
2010 թ., «Սենյակները», Հարրի
2009 թ., «Խորհրդատուները», Ջորջ
2007 թ., «Պատանդը», Ստյուարտ
2006 թ., «Չեմպիոնները», Դագ
2005 թ., «Ոսկորները», բժիշկ Բենկրաֆտ
2005 թ., «Հյուսիսային երկիրը», Առլին Պավիչ
Կարոլինգյան մինուսկուլ

Կարոլինգյան մինուսկուլ, միջնադարում օգտագործվող լատինատառ գրելաձևերից մեկը։ Այն անվանվել է ֆրանկների պատվին, քանի որ վերջինիս լայնորեն կիրառվել է Ֆրանկական պետությունում՝ Կարոլինգների թագավորական ընտանիքի ծաղկման ժամանակաշրջանում։ Կարոլինգյան մինուսկուլի առավելությունը ընթեռնելի և համեմատաբար փոքր տառերն են։ Դրա գրաֆիկան չափազանց պարզ է․ սխեմատիկորեն, ցանկացած տառ բաղկացած է շրջանակից կամ յուրօրինակ նախագծմամբ ստանդարտ չափի լատինական նշանից։ Տառի գրության լայնությունն ու բարձրությունը մոտավորապես նույնն է։
Կարոլինգյան մինուսկուլը մշակվել է 8-րդ դարի երկրորդ կեսին և աննախադեպ զարթոնք ապրել 9-րդ դարում՝ Կարոլինգների ֆրանկական թագավորության մտավոր կենտրոն հանդիսացող Կորբիի աբբայությունում։ Սկզբնական շրջանում այն օգտագործում էին միայն սալիական ֆրանկները, սակայն կարճ ժամանակամիջոցում այն տարածվում է ամբողջ Արևմտյան Եվրոպայում, որտեղ այն օգտագործվում է նախ եպիսկոպոսների և մյուս վանականների, և ապա նաև գրիչների և զարդողների շրջանում։ Կարոլինգյան մինուսկուլը լայնորեն կիրառվում է 200 տարի և դուրս է մղվում գոթական գրերի ի հայտ գալուն պես։ Շուտով գոթական տառերը մեծ հայտնիություն են ձեռք բերում՝ դուրս մղելով արդեն իսկ գոյություն ունեցած գրելաձևերին։
14-րդ դարի հումանիստները, Ֆրանչեսկո Պետրարկայից սկսած, հայտնաբերել են հին հեղինակների ստեղծագործություններ, և դրանք պատճենել կարոլինգյան մինուսկուլով։ Այսպիսով՝ ժամանակի բազմաթիվ հեղինակներ մշակել են հնագույն ձեռագրերը՝ դրանք վերաշարադրելով կարոլինգյան ձևատառով։


== Ծանոթագրություններ ==


== Գրականություն ==
Bernhard Bischoff: Paläographie des römischen Altertums und des abendländischen Mittelalters (= Grundlagen der Germanistik 24). Berlin, 1979, ISBN 3-503-01282-6.
Tino Licht: Die älteste karolingische Minuskel // Mittellateinisches Jahrbuch. Internationale Zeitschrift für Mediävistik und Humanismusforschung 47. Stuttgart, 2012, S. 337—346.
Սուխումի փարոս

Սուխումի փարոս, Աբխազիայի Հանրապետության մայրաքաղաք Սուխումում տեղակայված փարոս։


== Պատմություն և փարոսի բնութագիր ==
Փարոսը պատրաստվել է Ֆրանսիայում՝ էռնեստ Գուենի Ernest Goüin et compagnie[fr] գործարանում։ Այն պատրաստվել է պողպատից։
1861 թվականին տեղափոխվել և տեղադրվել է Սուխումում։ Փարոսը տեղակայված է պտուտակաձև ցցահենարանների վրա։ Փարոսը Սուխումում ամրացնելու շինարարական աշխատանքների համար պահանջվեց 150 աշխատանքային օր։
Փարոսը մշտապես՝ առանց որևէ դադարի, աշխատել է մինչև 2000 թվականը, երբ դադարեցվեց դրա գործելու համար անհրաժեշտ միջոցների տրամադրումը։
Այժմ նորից վերականգնվել է շուրջօրյա աշխատանքը։


== Նկարագիր ==
Փարոսի բարձրությունը 37 մետր է։ Աշտարակի ներսում պտուտակաձև սանդուղք կա, որն ունի 137 աստիճանահարթակ։ Փարոսից տեսարան է բացվում դեպի Նոր Աֆոն և Սուխում։
Փարոսը տեղակայված է ավազային լեզվակարկառի վրա, որը ողողվում է Գումիստա գետի ջրով։ Ինչպես նաև այդ անվանումն է կրում դրա շուրջը գտնվող մի ամբողջական բնակելի շրջան։


== Պատկերասրահ ==

		
		


== Տես նաև ==
Աբխազիա
Սուխում


== Ծանոթագրություններ ==
Պոչատ աղվես

«Պոչատ աղվես», Հովհաննես Թումանյանի հեքիաթներից։


== Պատմություն ==
Առաջին անգամ 1908 թվականին լույս է տեսել «Լուսաբեր» դասագրքում (1-ին տարի, էջ 76-78), այնուհետև՝ 1909 թվականին լույս է տեսել «Լուսաբեր» դասագրքում (1-ին տարի, էջ 75-77)։ Ապա, Երևանում՝ 1940-1959 թվականներին լույս է տեսած Հովհաննես Թումանյանի երկերի ժողովաժուի գիտական հրատարակության երրորդ հատորում։
Հեքիաթի համար, ինչպես նշել է Թումանյանն ինքնագրում, գրողն օգտագործել է հայկական ժողովրդական «Աղվես ու պառավ», «Անծեղն և յուր պոչիկ», «Պառավ և անձեղ», «Լուն ու ոջիլ», «Ճետ ու գուզ» և այլ հեքիաթներ՝ մասնավորապես նկատի ունենալով առաջինը։
Թումանյանի հեքիաթի սյուժեն և կերպարները, նույնիսկ լեզվական որոշ արտահայտչամիջոցներ, քաղված են «Աղվես ու պառավ» հեքիաթից։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 5-րդ հատորում տպագրվել է ըստ 1922 թվականին լույս է տեսած «Լուսաբեր» դասագրքի։


== Ծանոթագրություններ ==
Բալզակ (Շարանտի գավառ)

Բալզակ (ֆր.՝ Balzac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2010 թվականի դրությամբ կազմում է 1303 մարդ, բնակչության խտությունը` 135.17 մարդ/կմ²։ Բնակավայրը զբաղեցնում է 9.64 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 8 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 842 աշխատունակ (15-64 տարեկան) բնակիչ, որոնցից ակտիվ էին 628-ը, իսկ ոչ ակտիվները` 214։ Ակտիվության ցուցանիշը կազմում է 74,6 %։ 628 աշխատունակ մարդկանցից աշխատել է 579 անձ (300 տղամարդ և 279 կին)։ Գործազուրկ են եղել 49 անձ (19 տղամարդ և 30 կին)։ 214 անաշխատունակներից 54-ը եղել են աշակերտներ կամ ուսանողներ, 109-ը` թոշակառուներ, իսկ 51-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դրանդա

Դրանդա (աբխազ.` Дранда, վրաց.` დრანდა), գյուղ Աբխազիայի Գուլրիփշի շրջանում։ Գտնվում է Գուլրիփշից 9 կմ հեռավորության և ծովի մակարդակից 40 մ բարձրության վրա։


== Բնակչությունը ==
1989 թվականի տվյալներով, գյուղում բնակվում էր 2673 մարդ։ 2011 թվականի հաշվառումներով, գյուղն ուներ 3205 բնակիչ, որից 1634 (51,0%) - հայեր, 1163 (36,3%) - աբխազներ, 228 (7,1%) - ռուսներ, 119 (3,7%) - վրացիներ, 22 (0,7%) - հույներ, 15 (0,5%) - ուկրաինացիներ և 24 (0,7%) այլ ազգերի ներկայացուցիչներ։


== Պատմական հուշարձաններ ==
Գյուղի տարածքում գտնվում է 6-7-րդ դարերում կառուցված Դրանդայի վանքը, որը ներկայումս ներկայացված է միայն Աստվածածնի վերափոխմանը նվիրված Դրանդայի մայր տաճարով։


== Ծանոթագրություններ ==
Ժողովածու (5138)

Ժողովածու (5138), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5138 թվի տակ։ Ձեռագիրը գրվել է 1853-1854 թվականին Գերոգ Օհանյան գրիչի կողմից Թավրիզում և Սալմաստում։ Գրված է թղթի վրա, որը ունի 21.5x15 չափս։ Ձեռագիրը կազմված է 208 թերթից։ Գրված է միասյուն, շղագրով։ Կազմը` ստվարաթուղթ։ Հիշատակարաններ գրչի՝ 135ա, 176ա, 182ա, 183ա, 184բ։


== Բովանդակություն ==
Գէորգայ Օհանեան Ճառք, Ոտանաւորք, Շարամանութիւնք, Նամմակք։
Նամակագրութիւնք Սահակայ եպս-ի Սագունեան, Սիմէոնի վրդ.-ի Երգ առ սէր հարսին և փեսային։
Քաղուածք յառասպելաց յունաց և այլոց։
Աթենացւոյ հարիւր իմասիասիրաց ասացեալ յաղագս խելաց և իմաստասիրութեան։
ՅԱշխարհաց և յԱռաքինութեան գրոց Արիստոտէլի։
Յաղագս երկնային մարմնոց։
Յաղագս դեղագործութեան։
Յաղագս երաժշտութեան։
Յաղագս քերականութեան։
Սիկինդոսի Ա թենացւոյ Բանը իմաստութեան։
Վասն սնուցանելոյ զաղայս քրիստոնէից։
Յաղագս հաւատոյ Աղօթք։
Համաշխարհային պատմութիւն։
Գէորգայ Օհանեան Օրադրութիւն նամակք, Տեսիլ Մանունք։


== Ծանոթագրություններ ==
Կոլյոն Կուրա (Կոլիոն Կուրա)

Կոլյոն Կուրա դեպարտամենտ (իսպ.՝ Departamento Collón Curá), դեպարտամենտ Արգենտինայի հարավ-արևելքում, Նեուկեն պրովինցիայի կազմում։ Տարածքը՝ 5 730 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 4532 մարդ՝ 2001 թվականի 4395-ի փոխարեն, որը կազմում է 3,1% աճ։ Բնակչության խտությունը՝ 0,8 մարդ/կմ2։


== Սահմանակից է ==
Կոլյոն Կուրան հյուսիսում սահմանակից է Պիկուն Լեուֆու դեպարտամենտին և Կատան Լիլին, արևելքում՝ Ռիո Նեգրո պրովինցիային, հարավ-արևմուտքում՝ Լակար դեպարտամենտին, արևմուտքում՝ Ուիլիչես դեպարտամենտին և հյուսիս-արևմուտքում՝ Սապալա դեպարտամենտին։


== Ծանոթագրություններ ==
Կուրորկ

Կուրորկ կամ դիրկե (լատ.՝ Dirca), ծաղկուն բույսերի ցեղ, որը ընդգրկում 3-4 տեսակ։ Thymelaeaceae ընտանիքի պատկանող բույս է։ Հայրենիքն է Հյուսիսային Ամերիկա։


== Անվանումը ==
Ցեղը կոչվել է ի պատիվ Դիրկեի, հին հունական դիցաբանությունից։
Տերևաթափ թփենու հիմնական անուն է լատիներեն Dirca կամ անգլերեն leatherwood, որը բառացիորեն նշանակում է ՝ կաշվե ծառ։ Ունի ևս մի քանի անվանումներ. moosewood (մկան ծառ), ropebark (պարան-կեղև) և wicopy:


== Օգտագործումը ==
Կուրորկի ճյուղերը բացառապես ճկուն են և դրա պատճառով կեղևը դժվարությամբ է պոկվուն։ Այդ իսկ պատճառով նրա ճյուղերը օգտագործում էին Հյուսիսային Ամերիկայի արևելյան մասի բնիկ ամերիկացիները որպես պարան կամ գոտի։
Dirca palustris երբեմն աճեցվում է, սակայն նրա դանդաղ աճի պատճառով այն չէն կարող աճեցնել այգիներում։ 
Թուփը դժվարությամբ է ճանաչվում, որովհետև նրա ծաղիկները փոքր են (1 սմ ավելի փոքր), որոնք բացվում են գարնան վաղ շրջանում և ունեն կանաչադեղնավուն եռանգ։
Չնայած որոշ հրատարակություններում այն նշվում է որպես թույնավոր բույս, քանի որ նրա ցողունները և տերևները պարունակում են կալցիումի օքսալաթի բյուրեղներ, նրա տոքսիկանությունը անորոշ է և կարող է լինել շատ ցածր։ 
Նմանատիպ կերպով նաև պտուղները կարող են ունենալ թմրեցնող հատկություն, չնայց այդ որոշումը դեռ մնում է անհիմն։


== Տարածվածությունը և տեսակները ==
Կուրորկը կարող է աճել և հասնել առավելապես մինչև 3 մ բարձրության։ Աճում է խոնավ անտառներում կամ գետերի ափերին։

D. palustris – լայն տարածված տեսակ է, որը աճում է Հյուսիսային Ամերիկայի արևելյան մասում. Նոր Շոտլանդիայի արևմուտքից մինչև Հյուսիսային Դակոտա և Օկլահոմա, և Ֆլորիդայի հարավում։
D. occidentalis աճում է Սան Ֆրանցիսկոի ծովախորշի մի քանի կոմսություններում։
D. mexicana նկարագրված էր 1995թ. մի պոպուլիացիայով Մեքսիկայի, հյուսիս-արևելյան մասում։
D. decipiens 2008 թ. չորրորդ տեսակն էր, որը նկարագրված էր մի քանի պոպուլիացիայով Կանզասում և Արկանզասում, D. palustris – ի բնակավայրի հարավ-արևմտյան սահմաներում։


=== Պատկերասրահ ===

		
		
		
		
		


== Ծանոթագրություններ ==


== Արտաքին հղումներ ==
Mesrob G. Kouyoumdjian, A Comprehensive Dictionary Armenian-English. Beirut: Atlas Press (1970): p. 375
http://www.nayiri.com/dictionaryBrowser.jsp?dictionaryId=3&pageNumber=375#Կուրորկ
Մ.թ.ա. 527


== Դեպքեր ==


== Ծնունդներ ==


== Մահեր ==
Զոսիմոս

Զոսիմոս (հուն․՝ Ζώσιμος), 5-րդ դարի երկրորդ կեսի բյուզանդական պատմիչ։ Պետական ծառայությունից թոշակի անցնելուց հետո գրել է 6 գրքից բաղկացած «Նոր պատմություն» (Ἱστορία νὲα) աշխատությունը, որտեղ շարադրել է Հռոմեասկան կայսրության պատմությունը Օկտավիանոս Օգոստոս կայսրից մինչև 410 թվական գոթերի առաջնորդ Ալարիկի կողմից Հռոմի գրավումը։ Երկասիրությունը հասել է մեզ գրեթե ամբողջությամբ, այն արժեքավոր աղբյուր է հատկապես 4-5-րդ դարերի պատմական անցքերի ուսումնասիրության համար։
Գոտեձու (անձնանուն)

Գոտեձու (գրաբ.՝ Գօտէձու), անհայտ ծագումով հայկական արական անձնանուն։ Հիշատակվում է մեկ անգամ 1682 թվականին։ Հիշատակության մեջ գրված է «Գոտեձուն» ձևով, որը ուղղական կամ սեռական հոլովում է։


== Հայտնի անվանակիրներ ==
Գոտեձու, Գեորգի Քութաթեցու որդին, որը 1682 թվականին մեգրելների ձեռքից մի Ավետարան էր փրկել և նվիրել Քութայիսի Սուրբ Աստվածածին եկեղեցուն։


== Ծանոթագրություններ ==
Ախպերս (Գավաշի գավառ)

Ախպերս, գյուղ Արևմտյան Հայաստանում, Վանի վիլայեթի Գավաշի գավառակում։ Գտնվում էր Ոստան գյուղաքաղաքից հարավ-արևմուտք, Վանա լիճ թափվող գետակներից մեկի ափին, Նարեկա վանքից մոտ 4 կմ հարավ, նեղ ձորահովտում։


== Պատմություն ==
Ախպերսն ամայացել է Մեծ եղեռնի տարիներին։ Բնակիչների մի մասը զոհվել է, իսկ մյուսը ապաստանել Արևելյան Հայաստանում։


== Բնակչություն ==
XX դարի սկզբին ուներ 39 տուն հայ բնակիչ։


== Տնտեսություն ==
Բնակիչները զբաղվում էին երկրագործությամբ, անասնապահությամբ և այգեգործությամբ։


== Պատմամշակութային կառույցներ ==
Ախպերսն ուներ հայկական եկեղեցի։


== Կրթություն ==
Գյուղում գործում էր հայկական ուսումնարան։


== Ծանոթագրություններ ==
Մահմուդ II-ի դամբարան

Մահմուդ II-ի դամբարան (թուրքերեն՝ II. Mahmud Türbesi), Ստամբուլի տեսարժան վայրերից մեկը։ Այն օսմանյան վերջին սուլթանների ընտանեկան դամբարանն է։ Դամբարանի մոտ է գտնվում օսմանյան հայտնի քաղաքական գործիչների և գրողների գերեզմանատունը։ 


== Ճարտարապետություն ==

Ութանկյուն կառուցվածք ունեցող դամբարանը կառուցված է ամպիրի ոճով՝ սպիտակ մարմարից։ Գմբեթը զարդարված է լորենու ծաղիկներով։ Կառույցի ներսում՝ մարմարե քարատախտակի վրա է գտնվում գեղանկարիչ Մեհմեդ Հաշիմի պատկերը։ Ճենապակե ջահը, որը կախված է դամբարանի գմբեթից, նվիրել է թագուհի Վիկտորիան։ Ոսկեպատ ժամացույցը դամբարանին է նվիրել կայսր Նապոլեոն III-ը։


== Պատմություն ==
Դամբարանը կառուցվել է սուլթան Աբդուլ Մեջիդ-ը հրամանով՝ իր հոր Մահմուդ II-ի աճյունը թաղելու համար։ Ճարտարապետները եղել են հայազգի Պողոս և Հովհաննես Դադյանները։ Կառուցումը ավարտվել է 1840 թվականին։
Ավելի ուշ դամբարանում են թաղվել նաև Աբդուլ Ազիզ և Աբդուլ Համիդ II սուլթանների աճյունները, ովքեր, համապատասխանաբար, Մահմուդ II-ի որդին և թոռն էին։
Մինչ 1920 թվականը, դամբարանին կից գտնվող գերեզմանատանը թաղվել են անվանի քաղաքական գործիչներ և գրողներ, ինչի շնորհիվ դամբարանի տարածքը մարդաշատ է ողջ տարին։
2009 թվականին դամբարանի կողքին թաղվել է Օսման Էրթողրուլը՝ օսմանյան գահի ժառանգորդներից մեկը։


== Հայտնի անձինք, ովքեր թաղված են դամբարանում ==
Մահմուդ II
Բեզմիալեմ սուլթան
Աբդուլ Ազիզ
Աբդուլ Համիդ II
Յուսուֆ Իզզեդին էֆենդի


== Հայտնի անձինք, ովքեր թաղված են գերեզմանատանը ==

Բեդրեդին Սիմավի
Զիա Գյոքալփ
Հալիլ Ռըֆաթ փաշա
Սայիդ Հալիմ փաշա
Օմեր Ֆարուկ Օսմանօղլու
Էրթողրուլ Օսման


== Ծանոթագրություններ ==
Պելեխովշչինա (գյուղ, Գլոբինոյի շրջան)

Պելեխովշչինա (ուկրաիներեն՝ Пелехівщина), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Պելեխովշչինա գյուղում բնակվում էր 79 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 80,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շախմատային օլիմպիադա 1958

13-րդ շախմատային օլիմպիադան տեղի է ունեցել Մյունխենում 1956 թվականի սեպտեմբերի 30-ից մինչև 1958 թվականի հոկտեմբերի 23-ը՝ 36 երկրների մասնակցությամբ։


== Թիմային արդյունքներ ==


=== Կիսաեզրափակիչներ ===
Առաջին խումբԵրկրորդ խումբԵրրորդ խումբՉորրորդ խումբ


=== Եզրափակիչ «Ա» ===


=== Եզրափակիչ «Բ» ===


=== Եզրափակիչ «Գ» ===


== Թիմային արդյունքներ ==
ԽՍՀՄ

Մ. Բոտվիննիկ (+7 −1 =4)
Վ. Սմիսլով (+7 −0 =5)
Պ. Կերես (+7 −0 =5)
Դ. Բռոնշտեյն (+7 −0 =5)
Մ. Տալ (+12 −0 =3)
Տ. Պետրոսյան (+8 −0 =5)Հարավսլավիա

Ս. Գլիգորիչ (+9 −0 =6)
Ա. Մատանովիչ (+7 −1 =5)
Բ. Իվկով (+7 −3 =5)
Պ. Տրիֆունովիչ (+5 −2 =4)
Բ. Դժուրաշեվիչ (+3 −1 =7)
Ա. Ֆուդերեր (+8 −2 =1)Արգենտինա

Գ. Պիլնիկ (+5 −2 =8)
Օ. Պաննո (+8 −0 =8)
Է. Էլիսկազես (+5 −1 =11)
Ռեդոլֆի (+3 −2 =4)
Ռ. Սանգինետտի (+7 −3 =5)
Էմմա (+2 −1 =1)


== Լավագույն անհատական արդյունքներ ==
Առաջին կարգ - Ս. Գլիգորիչ (Հարավսլավիա) - 12 մինչև 15
Երկրորդ կարգ - Ֆ. Անդերսոն (Կանադա) - 10½ մինչև 13
Երրորդ կարգ - Պ. Կերես (ԽՍՀՄ) - 9½ մինչև 12
Չորրորդ կարգ - Դ. Բռոնշտեյն (ԽՍՀՄ) - 11 մինչև 13
Փոխարինող - Մ. Տալ (ԽՍՀՄ) - 13½ մինչև 15
Փոխարինող - Տ. Պետրոսյան (ԽՍՀՄ) - 10½ մինչև 13Դ. Ֆորինտոշ (Հունգարիա) - 10½ մինչև 13


== Գրականություն ==
Շախմատային բառարան/գլխավոր խմբագիր՝ Լ. Յա. Աբրամով կազմ Գ. Մ. Գեյլեր-Մ. Ֆիզկուլտուրա և սպորտ, 1964-Ս. 152-120000 օր.
Շախմատային օլիմպիադաներ/Յու. Ավերբախ, Բ. Տուրով, Մոսկվա։ Ֆիզկուլտուրա և սպորտ, 1974
Շախմատներ. Էնցիկլոպեդիական բառարան/գլխավոր խմբագիր՝ Ա. Ե. Կարպով-Մ. Խորհրդային էնցիկլոպեդիա, 1990-Ս. 280, 540.-624 ս.-100000 օր.-ISBN 5-85270-005-3
Համաշխարհային շախմատային օլիմպիադաներ. 1927-2006/Խանամիրյան Գ., Երևան 2006


== Արտաքին հղումներ ==
13-րդ շախմատային օլիմպիադա OlimpBase.org կայքում (անգլ.)
Շախմատային օլիմպիադաների պատմությունը (չորրորդ մաս) (գերմ.)
Ազատարար զինվորի հուշարձան (Շախտի)

Ազատարար զինվորի հուշարձան (ռուս.՝ Памятник Солдату-освободителю), հուշարձան ՌԴ Ռոստովի մարզի Շախտի քաղաքում։
Հասցեն՝ Ռուսաստան, ք. Շախտի, Շևչենկոյի փողոցի և Հեղափոխության հաղթանակի պողոտայի խաչմերուկ։


== Պատմություն ==
Ազատարար զինվորի հուշարձանը Ռոստովի մարզի Շախտի քաղաքում բացվել է 1985 թվականի մայիսի 7-ին։ Արձանը տեղադրված է քաղաքի կենտրոնում՝ Հաղթանակի 40-անյակի հրապարակում՝ քաղգործկոմի նախագահ Վիկտոր Կովալյովի նախաձեռնությամբ։ Հուշարձանը պատրաստված է Ուկրաինական ԽՍՀ գեղարվեստական ֆոնդի Խարկովի քանդակագործական ֆաբրիկայում։
Հուշարձանի բացման արարողությանը ներկա է գտնվել Եվգենի Վուչետիչը՝ Մամաև Կուրգանի Մայր հայրենիք հայտնի քանդակի հեղինակը։
Շախտիի բնակիչները գալիս են Հաղթանակի 40-անյակի հրապարակ, որտեղ գտնվում է հուշարձանը, հարգանքի տուրք մատուցելու Հայրենական մեծ պատերազմի մասնակիցներին և Հայրենիքի համար զոհվածներին։ Պատերազմի տարիներին շուրջ 10 հազար շախտիեցիներ զոհվել են Հայրենական մեծ պատերազմի ճակատներում, մոտ 35 հազարը պարգևատրվել են մարտական շքանշաններով և մեդալներով։ Խորհրդային Միության հերոսի կոչում շնորհվել է 27 շախտիեցու։
Քաղաքի բնակիչները հրապարակն անվանում են «Զինվորի հրապարակ»։
Շախտիի գավառագիտական թանգարանում կա այս հուշարձանի փոքր պատճենը։


== Նկարագրություն ==
Հուշարձանի բարձրությունը պատվանդանի հետ մոտ 15 մետր է։ Հուշարձանը կառուցվել է աշխատավորների միջոցներով, որոնք դրանք վաստակել են «Հաղթանակի 40-ամյակին՝ 40 հարվածային շաբաթ» աշխատանքային հերթափոխի ընթացքում։
Հուշարձանի հեղինակներն են. քանդակագործ, Ուկրաինական ԽՍՀ Տարաս Շևչենկոյի անվան պետական մրցանակի դափնեկիր Յ. Ի. Ռիկը, քանդակագործ Ի. Պ. Յաստրեբովը, ճարտարապետ, Տարաս Շևչենկոյի անվան պետական մրցանակի դափնեկիր Է. Յ. Չերկասովը, ճարտարապետ Ա. Ա. Մաքսիմենկոն, Շախտիի գլխավոր ճարտարապետ Վ. Պ. Օնիշչենկոն։
Քանդակի զինվորը ձեռքին պահում է ինքնաձիգ։ Նրա դեմքը խիստ է և կամային։ Զինվորի կողքին մետաղից ձուլված շքանշաններ են՝ Հաղթանակի, Հայրենական պատերազմի և Փառքի։
Համալիրի կազմում հինգ լուսամփոփներ են, որոնք խորհրդանշում են Հայրենական մեծ պատերազմի հինգ ծանր տարիները։


== Հղումներ ==
Քաղաք Հանքի պատմական հուշարձանների Archived 2017-01-28 at the Wayback Machine.


== Ծանոթագրություններ ==
WR 124

WR 124-ը Վոլֆ-Ռայեթ աստղ է, գտնվում է Երկրից 10000 լուսային տարի հեռավորության վրա։
Դիդի Չորջո

Դիդի Չորջո (վրաց.՝ დიდი ჩორჯო), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Ամբրոլաուրից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 176 մարդ։


== Ծանոթագրություններ ==
Ալինա Կիմ

Ալինա Կիմ (ծնվել է 2003 թվականի հունվարի 30-ին, Ալմաթիում, Ղազախստան), ղազախ բլոգեր (տիկտոկեր) և դերասանուհի։
Ալինա Կիմը բաժանորդների քանակով ԱՊՀ-ում ամենահայտնի տիկտոկերն է (45,9 միլիոն 2022 թվականին), ընդգրկվել է աշխարհի ամենահայտնի տիկտոկերների թոփ 30-ում (24-րդ տեղ 2022 թվականին)։


== Կենսագրություն ==
Ալինա Կիմը ծնվել է 2003 թվականի հունվարի 30-ին, Ալմաթիում։ Նրա հայրը Հարավային Կորեայից է, իսկ մայրը՝ Ղազախստանից։
Դեռևս ավագ դպրոցի 9-րդ դասարանի աշակերտուհի Ալինան սկսեց տարբեր սոցիալական հարթակներում էջեր վարել և հետևորդների շրջանում հայտնի դարձավ Խոմյակ (Խոմա) մականունով։
Ալինան իր առաջին տեսանյութը սոցցանցերում հրապարակել է 2018 թվականի դեկտեմբերին։
2020 թվականի հոկտեմբերին նա միացել է YOLO House տիկտոկերների տանը։ Երկու տարի շարունակ նա եղել է YOLO House նախագծի ամենահայտնի անդամը։ 2022 թվականի մարտին լքել է նախագիծը։
2020 թվականին Ալինան դուետով հանդես է եկել տիկտոկյան տան անդամ Ադել Բակիևայի հետ և թողարկել է «Նոր էջ» երգը։
2021 թվականին նկարահանվել է Ռախիմ Աբրամովի «Այս գիշեր» տեսահոլովակում։
2022 թվականին նկարահանվել է «Թիրախ» հեռուստասերիալում՝ մարմնավորելով աշակերտուհի Վերոնիկային։
2022 թվականի հոկտեմբերի դրությամբ ՏիկՏոկի բաժանորդների քանակով աշխարհում զբաղեցնում է 24-րդ տեղը և հանդիսանում է ամենահայտնի տիկտոկերը ԱՊՀ-ում։, ունի 45,9 միլիոն հետևորդ։ 


== Ծանոթագրություններ ==
Tell All the People

Tell All the People-ը ամերիկյան լեգենդար ռոք խումբ The Doors-ի երգն է։ Երգը ընդգրկվել է խմբի չորրորդ ստուդիական ալբոմում՝ The Soft Parade-ում 1969 թվականին։ Թողարկվել է որպես ալբոմի երրորդ սինգլ նույն թվականին և սինգլի Բ կողմը եղել է Easy Ride երգը։ Երգը նաև հայտնի է "Follow Me Down" վերնագրով, այն պատճառով, որ երգի մեջ հաճախ է կրկնվում այդ արտահայտությունը։ Երգը զբաղեցրել է 57-րդ հորիզոնականը Ամերիկայի չարթերում։
The Soft Parade ալբոմի բոլոր երգերը վերագրվել են միայն խմբի այն անդամներին, որոնք գրել են դրանք և ոչ թե ամբողջ խմբին, ինչպես նախկինում ձայնագրված ալբոմների ժամանակ։ Դա տեղի է ունեցել նրա պատճառով, որ խմբի վոկալիստ Ջիմ Մորիսոնը չի ցանկացել որպեսզի ինչ որ մեկը մտածի թե ինքն է գրել Tell All the People երգի բառերը որտեղ լսողներին ասվում է "...get your guns" ("...վերցրեք ձեր զենքերը"):


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Ծանոթագրություններ ==
Կոլե Նեդելկովսկի

Կոլե Նեդելկովսկի (իսկական անուն-ազգանունը՝ Նիկոլա Կրիստև Նեդելկով, մակեդոներեն՝ Коле Неделковски, դեկտեմբերի 16, 1912(1912-12-16), Vojnica, Čaška Municipality, Հյուսիսային Մակեդոնիա - սեպտեմբերի 1, 1941(1941-09-01), Սոֆիա, Բուլղարիա), մակեդոնացի բանաստեղծ և հեղափոխական, հակաֆաշիստ : Մակեդոնիայի նոր գրականության հիմնադիրներից է։ Եղել է Բուլղարիայի կոմունիստական կուսակցության և Հարավսլավիայի կոմունիստների միության անդամ։


== Կենսագրություն ==

Գյուղացու որդի է։ Եղել է հակաֆաշիստական դիմադրության անդամ։ Կոմունիստական շարժումներին մասնակցելու և սերբացման քաղաքականության դեմ պայքարելու պատճառով հալածվել է իշխանությունների կողմից։ 1933 թվականին արտագաղթել է Հունաստան, այնուհետև՝ Բուլղարիա։ Բնակություն է հաստատել Սոֆիայում, որտեղ շուտով կապ է հաստատել կոմունիստների ակտիվիստների հետ։
Դարձել է Սոֆիայում մակեդոնական գրական միջավայրի ակտիվ անդամ, միացել մակեդոնական երիտասարդական ընդհատակյա կազմակերպությանը։ 1940 թվականին ընդգրկված էր ահաբեկչական խմբի մեջ։ Ձերբակալվել է ոստիկանության կողմից։
Որպես Կոմունիստական կուսակցության կենտրոնական ռազմական խորհրդի անդամ՝ զբաղվել է գերմանական զորամասերը ոչնչացնելու գործունեությամբ։ Կազմակերպել է զենքերի, փաստաթղթերի տեղափոխում։ 1941 թվականին, երբ նրան փորձում էին ձերբակալել, ինքնասպանություն է գործել՝ նետվելով պատուհանից։


== Ստեղծագործություններ ==
Գրական գործունեությունն սկսել է 1938 թվականին։ Նեդելկովսկին հրատարակել է բանաստեղծությունների 2 ժողովածուներ՝ «Կայծակ» (մակեդոներեն՝ «Молскавици», 1940) և «Ոտքով աշխարհի շուրջը» (մակեդոներեն՝ «Пеш по светот», 1941): Բանաստեղծություններում հեղափոխական-ռոմանտիկ ոճով Մակեդոնիայի ժողովրդին մղել է ազգային-ազատագրական պայքարի թուրքական հպատակության դեմ՝ կոչ անելով դիմադրել ֆաշիզմին։ Օգտագործել է ժողովրդական պոեզիայի պատկերներն ու ռիթմերը։


== Ծանոթագրություններ ==


== Արտաքին հղումներ ==
Կենսագրություն(անգլ.)
ՀԽՍՀ Գյուղատնտեսության էկոնոմիկայի և կազմակերպման ինստիտուտ

ՀԽՍՀ Գյուղատնտեսության էկոնոմիկայի և կազմակերպման ինստիտուտ պետական գիտահետազոտական ինստիտուտ Խորհրդային Հայաստանում։ Կազմավորվել է 1958 թվականին, Երևանում։ Հիմնական խնդիրն է եղել գյուղատնտեսության կազմակերպման գիտականորեն հիմնավորված մեթոդների մշակմանը՝ գյուղատնտեսության մթերքների արտադրության ավելացման, աշխատանքային, նյութական և դրամական միջոցների օգտագործման բարելավման, աշխատանքային պրոցեսների և արտադրության կազմակերպման ձևերի կատարելագործման նպատակով։
Ունեցել է 8 բաժին՝ տեղաբաշխման ու մասնագիտացման, ինքնարժեքի և գնի, կառավարման կատարելագործման և աշխատանքի օգտագործման, տնտեսական հաշվարկի և նյութական խթանման, ոռոգելի երկրագործության Էկոնոմիկայի, հողի օգտագործման ու տնտեսական գնահատման, գյուղատնտեսության մեքենայացման և Էլեկտրիֆիկացման Էկոնոմիկայի, տնտեսագիտական ուսումնասիրություններում մաթեմատիկական մեթոդների կիրառման, ինչպես նաև հաշվողական լաբորատորիա, ասպիրանտուրա։
Ալեքսեյ Տոլստոյի հուշարձան (Մոսկվա)

Ալեքսեյ Տոլստոյի հուշարձան (ռուս.՝ Памятник Алексею Толстому), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս անվանի գրող Ալեքսեյ Նիկոլաևիչ Տոլստոյին (1883-1945)։ Գտնվում է Բոլշայա և Մալայա Նիկիտսկայա փողոցների խաչմերուկում։
Հուշարձանը մշակութային ժառանգության դաշնային նշանակության օբյեկտ է։


== Պատմություն ==
Տեղադրվել է Մեծ Համբարձման տաճարի դիմացի պուրակում, այն տեղում, որտեղ նախկինում գտնվել է 17-րդ դարի զանգակատունը, որն ավերվել է 1937 թվականին։
Հուշարձանը տեղադրելու վայրն ընտրված է ոչ պատահական. մոտակայքում՝ Սպիրիդոնովկա փողոցի 2/6 տանը, գրողն անցկացրել է կյանքի վերջին տարիները՝ 1941-1945 թվականներին (1987 թվականին այստեղ բացվել է Ա. Ն. Տոլստոյի հիշատակի թանգարան-բնակարանը)։
Հուշարձանի հանդիսավոր բացումը տեղի է ունեցել 1957 թվականի հուլիսի 3-ին՝ գրողի մահից 12 տարի անց։


== Հեղինակներ ==
Հուշարձանի նախագիծը համատեղ մշակել են քանդակագործ Գեորգի Իվանովիչ Մոտովիլովը և ճարտարապետ Լեոնիդ Միխայլովիչ Պոլյակովը։


== Նկարագրություն ==
Քանդակագործական հորինվածքը պատրաստված է բրոնզից, պատվանդանի համար օգտագործվել է գրանիտ (որոշ աղբյուրներում՝ սև լաբրադոր)։
Պատվանդանի վրա չկան տապանագրեր, միայն գրողի ազգանունը, անունը, հայրանունը և կյանքի տարիները պարունակող մակագրություն է։
Ալեքսեյ Տոլստոյը հավերժացվել է գրողի համար բավական ավանդական կերպարով՝ մտախոհ նստած բազկաթոռին, ձեռքին՝ նոթատերտ ու մատիտ։
Քանդակագործի այս ստեղծագործությունն առաջացրել է ոչ միարժեք արձագանքներ։ Օրինակ, կոթողը, «որտեղ բազկաթոռին նստած է այդպիսի աղայական պարոն, իսկական «կարմիր կոմս»», դուր չէր գալիս գրողի վերջին կնոջը՝ Լյուդմիլա Կրեստինսկայա-Տոլստայային։
Որոշ քննադատներ հանդիմանել են ընտրած դիրքի (գրողը նստել է՝ ոտքը ոտքին գցած), անփույթ հագուստի, սանրվածքի համար։
Սակայն, ըստ այլոց կարծիքի, հենց այդ մանրամասներն են ճշգրիտ արտացոլում ստեղծագործող մարդու պատկերը և «հորինվածքի արտաքին միօրինակության հետ մեկտեղ, արձանին տալիս են ինքնատիպություն և յուրահատուկ առանձնահատկություն»»։
2000 թվականին Մոսկվայի հուշարձանների պահպանության գլխավոր վարչության պատվերով իրականացվել է Ա. Ն. Տոլստոյի հուշարձանի վերականգնում։


== Ծանոթագրություններ ==


== Գրականություն ==
Кравченко К.С., Г.И. Мотовилов, М., 1969.
Москва. Энциклопедический справочник. — М.: Большая Российская Энциклопедия 1992.
Դարվագ

Դարվագ (ռուս.՝ Дарваг), գյուղ Ռուսաստանի Դաղստան հանրապետության Տաբասարանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոզլովկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԿոզլովկաԿոզլովկա (ռուս.՝ Козловка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարուն

Գարուն, չորս տարվա եղանակներից մեկն է, գտնվում է ձմռան և ամռան միջև։ Գարունը անցումային ժամանակաշրջան է, երբ օրվա լուսավորվածությունը և օդի ջերմաստիճանը աստիճանաբար ավելանում են, և ակտիվանում է բուսականության և կենդանի օրգանիզմների գործունեությունը։
Աստղագիտական գարունը սկսում է գարնանային գիշերահավասարով՝ հյուիսային կիսագնդում մարտի 20-ին (նահանջ տարին մարտի 21-ին), իսկ հարավային կիսագնդում սեպտեմբերի 22-ին կամ 23-ին և ավարտվում է ամառային արևակայունությամբ, որը հյուսիսային կիսագնդում հունիսի 21-ին (նահանջ տարին մարտի 20-ին կամ 21-ին) է, իսկ հարավային կիսագնդում՝ դեկտեմբերի 21-ին կամ 22-ին։


== Օրացուցային գարուն ==
Կազմված է երեք ամիսներից՝ Հյուսիսային կիսագնդում՝ մարտ, ապրիլ և մայիս, իսկ Հարավայինում՝ սեպտեմբեր, հոկտեմբեր և նոյեմբեր։


== Պատկերներ ==

		
		


== Գարունը երաժշտական ստեղծագործություններում ==
Ա.Վիվալդի՝ № 1 շարքից բաղկացած համերգ «Տարվա եղանակներ»։ Մաս 1։ Ալլեգրո , Մաս 2։ Լարգո , Մաս 3։ Ալլեգրո 
Պ. Չայկովսկի՝ դաշնամուրային կոնցերտ «Տարվա ժամանակ»։ № 3 Մարտ «Արտույտի երգը»; № 4 Ապրիլ «Ձնծաղիկ»; № 5 Մայիս «Սպիտակ գիշերներ»
Է. Գրիդ՝ Դաշնամուրային կվարտետ «Գարնանը»
Ս. Մայկապար՝ դաշնամուրային կվարտետ «Գարնան հետ»
Սերգեյ Ռախմանինով՝ Ռոմանս Ֆ. Տյուչևայի ՙ«Գարնանային ջրեր» բանաստեղծության թեմայով՝ կանտատ Գարուն»
Նիկոլայ Ռիմսկի-Կորսակով՝ «ՙՁյունանուշը» օպերայի հերոսներից մեկը։


== Ծանոթագրություններ ==
Լա Լիգա 2017-18

Լա Լիգա 2017-18 մրցաշրջան, նաև հայտնի որպես Լա Լիգա Սանտանդեր հովանավորի անվանումով, թվով 87-րդ մրցաշրջանը հիմնադրումից հետո։ Մրցաշրջանը սկսվել է 2017 թվականի օգոստոսի 18-ին և նախատասված է ավարտել 2018 թվականի մայիսի 20-ը։ Մրցաշրջանի վիջակահանությունը կայացել է 2017 թվականի հուլիսի 21-ին։
Ռեալ Մադրիդը չկարողացավ պահպանել չեմպիոնական տիտղոսը։ Բարսելոնան, նոր մարզիչ Էռնեստո Վալվերդեի գլխավորությամբ վաղաժամ դարձավ Լա Լիգայի հաղթող 29 ապրիլին, մրցաշրջանից չորս տուր առաջ։
Լևանտեն, Ժիրոնան և Խետաֆեն նոր մրցաշրջանում Սեգունդայից տեղափոխվեցին Լա Լիգա, ընդ որում Ժիրոնան հանդես կգա Լա Լիգայում առաջին անգամ իր պատմության ընթացքում։ Մրցաշրջանից դուրս մնացին Մալագան, Լաս Պալմասը և Դեպորտիվոն և տեղափոխվեցին Սեգունդա Դիվիզիոն։


== Ակումբներ ==

Ներկա մրցաշրջանում չեմպիոնության համար պայքարում են 20 ակումբներ, ներառյալ 17 ակումբ 2016-17 մրցաշրջանից և երեք ակումբ Սեգունդա դիվիզիոնից։ Երկու ակմումբ Սեգունդայից տեղափոխվեցին ուղղակի (Լևանտե և Ժիրոնա), իսկ երրորդ ակումբը դարձավ Խետաֆեն, որը հաղթեց Փլեյ օֆֆում։


=== Մարզադաշտեր և վայրեր ===


=== Մարզիչների փոփոխություններ ===


== Լիգայի աղյուսակ ==


=== Մրցաշարային աղյուսակ ===


== Ծանոթագրություններ ==
Այոս Նիկոլաոս

Անվան այլ կիրառումների համար տե՛ս՝ Այոս Նիկոլաոս (այլ կիրառումներ)Այոս Նիկոլաոս, (հուն․՝ Αγιος Νικόλαος) գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների բնակչությունը կազմում է 74 մարդ։ Տեղակայված է Պրաիտորի գյուղից 3 կմ դեպի հյուսիս։


== Ժողովրդագրություն ==


== Ծանոթագրություններ ==


== Աղբյուրներ ==
Agios Nikolaos, Paphos (անգլ.)
Բուրեա

Բուրեա - գետ Ռուսաստանի Խաբարովսկի երկրամասում և Ամուրի մարզում, Ամուրի ձախ վտակը։ Կազմավորվում է Բուրեական լեռնաշղթայից սկիզբ առնող Աջ Բուրեայի և Ձախ Բուրեայի միախառնումից։ Երկարությունը 623 կմ է, նավարկելի է գետաբերանից 197 կմ։
Ենթադրվում է, որ անվանումը (ռուսերեն՝ Бурея́) առաջացել է էվենկերեն բիրայա «գետակ» հասարակ անունից։


== Աղբյուրներ ==
Բանք չափաւ (5297, Ներսես Շնորհալի)

Բանք չափաւ (5297), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5297 թվի տակ։ Ձեռագիրը գրվել է 1449 թվականին Թադեոս գրիչի կողմից Երուսաղեմում։ Ծաղկող՝ Հովհաննես։ Ստացողը եղել է Հովհաննես քահանան։ Գրված է մագաղաթի վրա, որը ունի 12,5×9 չափս։ Ձեռագիրը կազմված է 198 թերթից։ Գրված է միասյուն, բոլորագրով։ Կազմը` կաշեպատ տախտակ դրոշմազարդ, աստառը` դրոշմազարդ կտավ։ Հիշատակարան գրչի՝ 197բ, ծաղկողի՝ 198ա, հետագայի՝ 198ա (20-րդ դար)։


== Բովանդակություն ==
նաև՝ Կար, Բաղիշեցւոյ Խրատ մանկանց (չափ.):
Ներս. Լաբրոնացւոյ Ներբողեան կենսատու խաչին։
Ի Նարեկ գրոց։


== Ծանոթագրություններ ==
Պեչենիչենո (այլ կիրառումներ)

Պեչենիչենո, կարող է վերաբերել՝

Պեչենիչենո - գյուղ Ռուսաստանի Սմոլենսկի մարզի Յարցևսկի շրջանի կազմում։
Պեչենիչենո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Ռամսիկի

Ռամսիկի, Կամերունի հեռավոր հյուսիսային մարզի գյուղ է։
Ռամսիկին տեղակայված է Մանդարա լեռներում` Մոկոլոյից 55 կմ (34 մղ) հեռու։ Ռամսիկին սահմանամերձ գյուղ է` Նիգերիայի Ադամավա Նահանգի Միչիկա տեղական ինքնակառավարման տարածքից ընդամենը 3 կմ (2 մղ) հեռու։
Գյուղը նման է Հյուսիսային Կամերունում գտնվող շատ այլ գյուղերի։ Բնակիչները` Կապսիկի էթնիկ խմբի անդամները, ապրում են տեղական քարից կառուցված և ծածքված ծղոտե տանիքներով փոքրիկ տնակներում։ Այս տնակները սփռված են գյուղի և շրջակա հովիտի ամբողջ տարածքով։ Այնուամենայնիվ, Ռամսիկին Կամերունի ամենահայտնի տուրիստական վայրերից մեկն է։ Այն նաև ամենազբոսաշրջային վայրն է հյուսիսային Կամերունում։
Գվանֆոգբն և այլն նկարագրում են այն որպես «ուշագրավ», Lonely Planet-ը՝  որպես «ապշեցուցիչ», Rough Guides-ը որպես «ցնցող» և  Bradt Guides-ը որպես գրեթե «լուսնային բնապատկեր»։ Գրող և հետազոտող Անդրե Ժիդը գրել էր, որ Ռամսիկիի մերձակայքը «աշխարհի ամենագեղեցիկ լանդշաֆտներից մեկն է»։
Տպավորիչ էֆֆեկտն ստեղծվում է շրջակա հրաբխային խցաններով (երկարատև հրաբուխների մնացորդներ), բազալտի արտահոսքերով և Մանդարա Լեռներով։ Այս ժայռերից ամենամեծն (ու ամենաշատ լուսանկարվածը) Կապսիկի գագաթն է` 1224 մ (4,016 ոտնաչափ) բարձրությամբ մի ժայռ։

Ռամսիկին հարմարվել է զբոսաշրջիկների հոսքին։ Գյուղի երեխաները հանդես են գալիս որպես ուղեկցորդներ և այցելուներին ցույց են տալիս են նախապես կազմակերպված մի քանի գրավիչ բաներ։ Դրանց թվին են պատկանում արհեստավորները՝ դարբինները, կավագործները, մանողները և ջուլհակները, բնիկ պարողները և գուշակը, որը կանխատեսում է ապագան` հենվելով խեցգետնի փայտի կտորներով մանիպուլյացիայի վրա։
Ռամսիկին հիմա կայուն կետ է շատ տուրիստական ուղեցույցներում, ինչի փաստը չի ընդունում ճամփորդական գրականությունը։ Rough Guides-ը նկարագրում է Ռամսիկին որպես «տարածված» և «կազմակերպված տուրիզմի կողմից արգելված», իսկ Lonely Planet-ը անվանում է այն «տուրիստական ծուղակի նման մի բան»։
Գյուղի տիպական  ուղեկցող շրջագայությունն է տրամադրում The Rough Guide-ը` կասկածանքի տակ դնելով նրա ինքնատիպությունը. «Այցելության հրապուրանքը հիմնականում «իրական» Կամերունի համը ճաշակելն է, և թաքնված թերությունն այն է, որ ինչքան ավելի շատ մարդիկ են գալիս, այնքան ավելի աղավաղված ու անիրական է դառնում կյանքը գյուղում»։

Ռամսիկիի «խցանը» ակնհայտորեն շատ խորհրդանշական է և ինչպես ավանդաբար (չբեր կանայք զոհաբերություններ են անում նրա ստորոտին), այնպես էլ ժամանակակից կյանքում (հյուրանոցի վաճառք որպես մեղրամիսի հանգրվան)` այն դարձել է Ռամսիկիի ամենագլխավոր առանձնահատկություններից մեկը։


== Ծանոթագրություններ ==


== Արտաքին հղումներ ==
Fitzpatrick, Mary (2002). "Cameroon." Lonely Planet West Africa, 5th ed. China: Lonely Planet Publications Pty Ltd.
Gwanfogbe, Mathew, Ambrose Meligui, Jean Moukam, and Jeanette Nguoghia (1983). Geography of Cameroon. Hong Kong: Macmillan Education Ltd.
Hudgens, Jim, and Richard Trillo (1999). West Africa: The Rough Guide. 3rd ed. London: Rough Guides Ltd.
West, Ben (2004). Cameroon: The Bradt Travel Guide. Guilford, Connecticut: The Globe Pequot Press Inc.
Gardi, René. "Kirdi". Büchergilde Gutemberg 1957.
Ալմենարա (Մինաս Ժերայս)

Ալմենարա (պորտ.՝ Almenara), համայնք Բրազիլիայում՝ Մինաս Ժերայս նահանգի կազմում։ Գտնվում է Ժեկիտինոնյա գավառի հարավարևմտյան մասում։ Բնակչությունը կազմում է 36 446 մարդ՝ 2005 թվականի տվյալներով։ Գրավում է 2 300,797 կմ2 տարածք։ Բնակչության խտությունը կազմում է՝ 15,8 մարդ/կմ2։


== Պատմություն ==
Քաղաքը հիմնադրվել է 1938 թվականի հունվարի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 109.384.154,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.033,14 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,668 (տվյալները ՄԱԿ-ի զարգացման ծրագրի)։
Լիսիչնոե

Լիսիչնոե (ուկրաիներեն՝ Лисичне), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Լիսիչնոե գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուֆ (թատրոն, Դոնի Ռոստով)

«Բուֆ» թատրոն (ռուս.՝ Театр «Буфф»), Ռուսաստանի Դոնի Ռոստով քաղաքի ամառային թատրոնը 20-րդ դարի առաջին կեսին։


== Պատմություն ==
Ամառային թատրոնը և նրան պատկանող այգին տեղակայված էին ներկայիս Մ. Գորկու փողոցի և Օստրովսկու նրբանցքի անկյունում։ Թատրոնի շենքը հարում էր Վ. Ս. Կուշնարյովի եկամտաբեր տանը (Պուշկինի փողոց, 51)։ Թատրոնը հանդիսականների համար բացվել է 1910 թվականի սեպտեմբերի 19-ին։
Թատրոնը բացվելու մասին թերթում տպագրված ազդագիրը հայտարարում էր.

Հոկտեմբերյան հեղափոխության և քաղաքացիական պատերազմի ժամանակ, ինչպես քաղաքի այլ թատերական հաստատությունները, «Բուֆ» թատրոնը ևս եղել է հանրահավաքների և հանդիպումների վայր։ Հայրենական մեծ պատերազմի  տարիներին թատրոնի շենքն այրվել է և այլևս չի վերականգնվել։


== Տես նաև ==
Մաշոնկինների թատրոն-կրկես


== Աղբյուրներ ==
В. Сидоров. Энциклопедия Старого Ростова и Нахичевани-на-Дону. Ростов-н/Д, 1993.


== Ծանոթագրություններ ==


== Արտաքին հղումներ ==
ЛЕТНИЙ САД-ТЕАТР "БУФФ"
Театр "Буффъ" на углу Почтового и Сенной
Բալերուպ (կոմունա)

Բալերուպ (դան․՝ Ballerup Kommune), դանիական կոմունա Հովեդստադեն մարզի կազմում։ Մակերեսը 34,09 կմ² է, ինչը կազմում է Դանիայի ընդհանուր մակերեսի 0,08 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 47116 է (տղամարդիկ՝ 23115, կանայք՝ 24001, օտարերկրյա քաղաքացիներ՝ 2994)։


== Երկաթուղային կայարաններ ==
Բալերուպ (Ballerup)
Կիլեդալ (Kildedal)
Մալմպարկեն (Malmparken)
Մոլյոու (Måløv)
Սկոուլունե (Skovlunde)


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական կայք
Բալերուպը borger.dk կայքում(չաշխատող հղում)(դան.)
Հանել դանակները

«Հանել դանակները» (անգլ.՝ Knives Out),  ռեժիսոր Ռայան Ջոնսոնի 2019 թվականի ամերիկյան դետեկտիվ ֆիլմ։
Ֆիլմի համաշխարհային պրեմիերան տեղի է ունեցել Տորոնտոյի միջազգային կինոփառատոնում 2019 թվականի սեպտեմբերին։ Ֆիլմն ԱՄՆ-ի կինոթատրոններում թողարկվել է 2019 թվականի նոյեմբերի 27-ին, նոյեմբերի 23-ին նախնական ցուցադրվել է շատ կինոթատրոններում։


== Դերերում ==


== Նկարահանումներ ==
Հիմնական նկարահանումներն սկսվել են 2018 թվականի հոկտեմբերի 30-ին, Մասաչուսեթսի նահանգի Բոստոն քաղաքում և շարունակվել մինչև 2018 թվականի դեկտեմբերի 20-ը։


== Քննադատություն ==
Film.ru կայքը նշել է, որ ֆիլմը պատկանում է քսաներորդ դարի բուլվարային դետեկտիվ գրականությանը։ Սա հիշեցնում է Ռայան Ջոնսոնի առաջին կինոնկարները, «հին Ամերիկայի անկման» մասին կատակները («Հեռու» ֆիլմի դետեկտիվ տարբերակը)։


== Ծանոթագրություններ ==
Մալիե Սոլոնցի (գյուղ, Նովի Սանժարիի շրջան)

Մալիե Սոլոնցի (ուկրաիներեն՝ Малі Солонці), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Մալիե Սոլոնցի գյուղում բնակվում էր 212 մարդ։ Բնակավայրը զբաղեցնում է 1775 կմ² տարածք։ Բնակչության խտությունը կազմում էր 119,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոսիա

Տոսիա  (ֆր.՝ Tossiat), կոմունա Ֆրանսիայում, Ռոն Ալպեր մարզի Էն գավառում։ Մտնում է Պոն դ'Էն կանտոնի մեջ։ Կոմունայի շրջանը՝ Բուրկ ան Բրես։
Կոմունայի INSEE կոդը՝ 01422։


== Աշխարհագրություն ==
Կոմունան Փարիզ քաղաքից գտնվում է 380 կմ հարավ-արևելք, Լիոն քաղաքից 60 կմ դեպի հյուսիս-արևելք, 10 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1406 մարդ։


== Ադմինիստրացիա ==


== Տնտեսություն ==
2010 թվականին աշխատունակ տարիք (15-64 տարեկան) ունեցող 929 մարդկանցից 734-ը տնտեսապես ակտիվ են եղել, 195-ը՝ պասիվ (ակտիվության ցուցանիշը՝ 79,0 % է, 1999 թվականին՝ 76,4 %)։ 734 ակտիվ բնակիչներից աշխատել են 716-ը (374 տղամարդ, 342 կին), գործազուրկ է եղել 18 մարդ (7 տղամարդ և 11 կին)։ 195 պասիվներից 87 մարդ եղել են աշակերտ կամ ուսանող, 72-ը՝ թոշակառու, 36-ը պասիվ են եղել այլ պատճառներով։


== Քույր քաղաքներ ==
 Հակենհայմ (Գեեմանիա, 1992)
 Ունգուրենի (Ռումինիա, 2001)


== Ծանոթագրություններ ==


== Արտաքին հղումներ ==
Պաշտոնական կայք
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 12 мая 2014.
Սորանյա

Սորանյա (իտալերեն՝ Soragna), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում։
Բնակչությունը կազմում է 4355 մարդ։ Բնակչության միջին խտությունը՝ 97 մարդ/կմ²։ Զբաղեցնում է 45 կմ² տարածք։ Փոստային ինդեքս՝ 43019։ Հեռախոսային կոդը՝ 0524։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։


== Ծանոթագրություններ ==
Զապադնայա Լիցա (գյուղ, Վսևոլոժսկի շրջան)

Զապադնայա Լիցա (ռուս.՝ Западная Лица), գյուղ Ռուսաստանի Լենինգրադի մարզի Վսևոլոժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8135) 1978 VP10

(8135) 1978 VP10, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,437622 ա. մ., առավելագույնը մոտենում է 2,2705 ա. մ. հեռավորության վրա և հեռանում 2,6047 ա. մ.։ Արեգակի շուրջ մեկ ամբողջական պտույտ է կատարում 1390,11 երկրային օրվա ընթացքում, իր ուղեծրով շարժվելով միջինում 0,258973 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8135) 1978 VP10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գառնակերի կամուրջ

Անվան այլ կիրառումների համար տե՛ս՝ Գառնակեր (այլ կիրառումներ)Գառնակերի կամուրջ, ավերված կամուրջ ներկայիս Ադրբեջանի Հանրապետության Շամխորի շրջանում գտնվող Գառնակեր գյուղի հարևանությամբ, Շամխոր գետ վրա։


== Պատմություն ==
Կամրջի կառուցման հստակ տարեթիվն անհայտ է, սակայն, ըստ հուշարձանագետ Սամվել Կարապետյանի, այն թվագրվում է միջնադարով։


== Ճարտարապետություն ==
Բազմաթռիչք կամրջի բոլոր թաղակապ թռիչքները քանդվել են։ Կառուցվել է անմշակ քարով և կրաշաղախով


== Ծանոթագրություններ ==
Բեղլեթ

Բեղլեթի  (վրաց.՝ ბეღლეთი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 800 մետր։ Բնակչությունը՝ 22 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Կամեննոե Տյաժինո

Կամեննոե Տյաժինո (ռուս.՝ Каменное Тяжино), գյուղ Ռուսաստանի Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրկախառնության օր

Գրկախառնության օր, հունվարի 21-ին, դեկտեմբերի 4-ին և այլ օրերի նշվող տոն։ Ըստ տոնի ավանդույթի՝ ընկերական գրկախառնվել կարելի է նույնիսկ անծանոթների հետ։ Այդ օրը կազմակերպվում են նաև գրկախառնության հետ կապված զանազան ֆլեշմոբեր։


== Պատմություն ==
Գրկախառնության հունվարյան տոնը հիմնադրվել է 1986 թվականին ԱՄՆ-ում՝ «Գրկախառնության ազգային օր» անվամբ (անգլ.՝ National Hugging Day), այնուհետև տարածվել է ամբողջ աշխարհում։
Միջազգային դեկտեմբերյան տոնը (անգլ.՝ International Hug Day) ի հայտ է եկել 20-րդ դարի 70-ական թվականներին։ Այս տոնը հիմնականում նշվում էր արևմտաեվրոպական երիտասարդության ուսանողական միջավայրում, բայց դրա առաջացման ճշգրիտ հանգամանքները հայտնի չեն։
Ըստ յուրահատուկ «հավատալիքի»՝ ընկերական գրկախառնության ժամանակ մարդիկ փոխանակվում են ներքին ջերմությամբ։ Գոյություն ունեն նաև գրկախառնության օգտակարության մասին «գիտական» հիմնավորումներ․ օրինակ՝ ընկերական հպումները բարձրացնում են իմունիտետը, խթանում են կենտրոնական նյարդային համակարգը, արյան մեջ բարձրացնում են հեմոգլոբինի, ինչպես նաև մեկ այլ հորմոնի՝ օքսիտոցինի մակարդակը։ Օքսիտոցինն առաջացնում է բարյացակամ տրամադրվածություն այլ մարդկանց նկատմամբ։


== Տես նաև ==
Համբույրի համաշխարհային օր
Սիրահարների օր


== Ծանոթագրություններ ==


== Արտաքին հղումներ ==
National Hugging Day Nice and Informative Article 
http://www.nationalhuggingday.com Գրկախառնության օր. պաշտոնական կայք
Շենան Քլիք

Շենան Մարի Քլիք (նոյեմբերի 17, 1981(1981-11-17), San Dimas, Լոս Անջելես շրջան, Կալիֆոռնիա, ԱՄՆ), ամերիկացի մոդել է։ Նա բազմիցս հայտնվել է տարբեր երկրների հանրաճանաչ Vogue ամսագրի շապիկներին և 2008, 2009, 2010 ու 2011 թվականների Victoria's Secret նորաձևության շոուներին։


== Վաղ տարիներ և բացահայտում ==
Քլիքը ծնվել է ԱՄՆ–ի Կալիֆորնիա նահանգի Սան Դիմաս քաղաքում։ Նա հայտնաբերվել է մի գործակալի կողմից՝ Հանինգտոն Բիչում հանգստանալու ժամանակ։


== Գործունեություն ==
Առաջին լուրջ աշխատանքը կատարել է 2003 թվականին GUESS? բրենդի համար։ Արդեն մեկ տարի անց նա սկսեց աշխատել մոդել միջազգային ֆորմատով՝ Miu Miu–ի, Պրադայի, Ալեքսանդր Մակքուինի, Լուելա Բարթլեյի, Շանելի, Dsquared2–ի, Մանգոյի, Կենզոյի, Կրիզիայի, Լա Պեղլայի, Լակոստի, Լանվինի, Լուիս Վիտոնի, Massimo Rebecchi–ի, Մոսկինոյի, Ohne Titel–ի, Levi's–ի, Արմանիի–ի, H&M–ի, Dolce&Gabbana–ի, Դիորի, Էլիզաբեթ Արդենի, GAP–ի, Թոմի Հիլֆիգերի և այլ բրենդների ու դիզայներների համար։


== Անձնական կյանք ==
2011 թվականից սկսած Քլիքը ամուսնացած է ամերիկյան դերասան Ջեք Հյուսթոնի հետ։ Նրանք ունեն մեկ աղջիկ՝ Սեյջ Լավինիա Հյուսթոնը, ծնված ապրիլի 6–ին, 2013, Նյու Յորք քաղաքում։


== Ծանոթագրություններ ==


== Արտաքին հղումներ ==
Շենան Քլիք Internet Movie Database կայքում
Shannan Click at Models.com
Shannan Click Archived 2015-09-01 at the Wayback Machine. at supermodels.nl
Լուիզա թագուհու հիշատակի լյութերական եկեղեցի

Լուիզա թագուհու հիշատակի լյութերական եկեղեցի (գերմ.՝ Königin-Luise-Gedächtniskirche), պատմական շենք Կալինինգրադում, քաղաքի տեսարժան վայրերից մեկը։ Նախկին լյութերական եկեղեցում ներկայումս տեղակայված է Կալինինգրադի մարզային տիկնիկային թատրոնը, որի հասցեն է Հաղթանակի պողոտա 1 (Կենտրոնական զբոսայգու տարածքում)։


== Պատմություն ==
Եկեղեցին կառուցվել է Պրուսիայի թագուհի Լուիզայի (1776-1810 թթ.) հիշատակին, որի նախագծի հեղինակն է եղել ճարտարապետ Ֆրիդրիխ Հայթմանը։ 
Եկեղեցին կառուցվել է 1899-1901 թվականներին։ Եկեղեցու հարավային կողմից կառուցվել է քահանայի տունը, օծման խորհրդի տնակը, որը ոճով նման էր եկեղեցուն (չի պահպանվել)։ 
Եկեղեցու շենքը վնասվել է պատերազմի տարիներին և երկար ժամանակ ավերված է մնացել։ 1960-ական թվականներին պլանավորվել է այն քանդել, բայց եկեղեցին փրկել է քաղաքացիական շինարարության պետական նախագծային ինստիտուտի ճարտարապետ Յուրի Վագանովը, որը նախագիծ է մշակել նախկին եկեղեցու շենքը տիկնիկային թատրոնի շենքի վերածելու համար։ Այս նախագծի համաձայն եկեղեցին վերակառուցվել և սկսել է գործել նոր համատեքստով 1976 թվականից։
Վերականգնված շենքի արտաքին տեսքը հիմնականում համապատասխանում է նախապատերազմյան արտաքին տեսքին, մինչդեռ ինտերիերը լիովին փոխվել է, որպեսզի ավելի լավ համապատասխանի շենքի նոր գործառույթին։ Քանդված մնացորդները հեռացվել են, իսկ եկեղեցու տարածքը բաժանվել է երկու հարկերի ժամանակակից հենածածկերով։ Առաջին հարկը օգտագործվում է որպես ցուցասրահ, երկրորդ հարկում ներկայացումների սրահն է։


== Ճարտարապետություն ==
Եկեղեցու ճարտարապետությանը միանշանակորեն չի կարելի վերագրել որոշակի ոճի։ Սկզբում շենքին վերագրվում էր նոր վերածննդի ոճ, սակայն հետագայում նախագիծը փոփոխվեց։ Կառուցված շենքը ունի ռոմանական ոճի գծեր, սակայն շենքի ոճն ավելի շուտ ոչ թե պատմական ճարտարապետության նմանակում է, այլ անցյալի ռոմանտիկ  մեկնաբանություն։ Առկա են նաև մոդեռնի տարրեր։ 
Շենքի չափերն են 47 մետր երկարություն, 22 մետր լայնություն և 16,5 մետր բարձրություն։ Եկեղեցին եռանավ ասիմետրիկ է,մեկ նավի միջին լայնությունը 12 մ է, հյուսիսայինը 12 մ  է հարավայինը ընդամենը 2 մ։ Միջին նավի վերջին թռիչքը և ամբողջ հյուսիսային կողմի նավը  ծածկված են էմպորայով։  Հարավային նավը ավելի ցածր էր և հասնում էր միայն էմպորայի բարձրությանը։  Դրա շնորհիվ  հարավային կողմից լույսի հասանելիության հնարավորություն կար։
Եկեղեցու անկյունները, դռների և պատուհանների որմնախորշերը նորոգվել էին Բեռլինի «Զայեր» ընկերությունից բերված հիդրոավազով, մնացած բոլոր մակերեսները սվաղված էին։ Եկեղեցին ունի երկու ոչ միանման աշտարակներ, գլխավոր աշտարակի վրա տեղադրված է ժամացույց։


== Տես նաև ==
Լուիզա թագուհու կամուրջ
Լուիզա թագուհու հուշարձան


== Գրականություն ==
Бальдур Кёстер «Кёнигсберг. Сегодняшний Калининград. Архитектура немецкого времени» . Перевод с немецкого (текст). Данные оригинального немецкого издания: Baldur Köster , Husum Druck; 2000, ISBN 3-88042-923-5.
Robert Albinus: Königsberg-Lexikon. Stadt und Umgebung. Flechsig, Würzburg 2002, ISBN 3-88189-441-1.


== Արտաքին հղումներ ==
Erinnerung an die weltberühmte Orgelbauanstalt Terletzki - Wittek
Աերոֆագիա

Աերոֆագիա, առաջանում է բերանում մթնոլորտային օդի կլանման հետ։ Օդակաթիլային ճանապարհով անցնում է ստամոքս և անհանգստություն պատճառում։ Աերոֆագիա է կոչվում նաև այն վիճակը, որը կապված չէ մթնլորտային օդի կլանման հետ։ Լողորդների մոտ պատահականորեն օդ կուլ տալը կարող է շնչահեձություն առաջացնել։ Շատ հաճախ օդ կուլ տալը առաջանում է մանուկների մոտ կերակրման ժամանակ, որը լրացուցիչ գործոն է նորածինների աղիքային սուր ցավերի համար։


== Գրականություն ==
Krasiuk MM, Kratinov VP, «The characteristics of aerophagy and its treatment», Lik Sprava. 1993 Jul;(7)։114-6.
Appleby B, Rosenberg P, «Aerophagia as the initial presenting symptom of a depressed patient», Prim Care Companion J Clin Psychiatry. 2006; 8(4)։245-6.
Կիոջա

Կիոջա (իտալերեն՝ Chioggia) կոմունա Իտալիայում, գտնվում է Վենետո մարզում՝ Վենետիկ գավառում, տեղակայված մոտ 25 կմ հարավ Վենետիկից։


== Քույր քաղաքներ ==
 Լամիա, Հունաստան (2007)
 Սեն Տրոպե, Ֆրանսիա (2008)


== Արտաքին հղումներ ==
Պաշտոնական կայք